Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัสDaily Focus-บล.ฟินันเซีย ไซรัส ประจำวันที่ 6 ธ.ค.65
Daily Focus-บล.ฟินันเซีย ไซรัส ประจำวันที่ 6 ธ.ค.65
6 ธ.ค. 2565

บล.ฟินันเซีย ไซรัส ประเมินแนวโน้มตลาดวันนี้ (6 ธ.ค.65) คาด SET Index แกว่งตัว Sideways  Down กรอบ 1,630-1,640 จุด ตามตลาดหุ้นทั่วโลกยกเว้นจีนที่พักฐานระยะสั้นหลังตัวเลขเศรษฐกิจออกมาดีกว่าคาดทั้งการจ้างงานนอกภาคเกษตรและ ISM ภาคบริการเดือน พ.ย. ทำให้ตลาดกลับมากังวลแนวโน้มที่ FED ยังคงเดินหน้าปรับขึ้นดอกเบี้ยต่อเนื่องสู่ระดับ 5% ในไตรมาส 1/66 ส่งผลให้ Dollar Index และ Bond Yield กลับมาปรับขึ้นอีกครั้งกดดันสินทรัพย์เสี่ยงให้พักตัวหลังจาก Rally ขึ้นอย่างต่อเนื่องในช่วง 1 เดือนที่ผ่านมา
ส่วนปัจจัยที่ต้องติดตามสัปดาห์นี้เริ่มจากเงินเฟ้อเดือน พ.ย. ของไทยวันนี้ ตลาดคาด Headline และ Core เพิ่มขึ้น 5.86% จากปีก่อน และเพิ่มขึ้น 3.2% จากปีก่อน ตามลำดับ ส่วนวันศุกร์จะเป็น PPI ของสหรัฐฯ หากออกมาชะลอตัวกว่าตลาดคาดจะเป็นบวกต่อความเชื่อมั่นของนักลงทุนต่อแนวโน้มเงินเฟ้อที่คาดว่าผ่าน Peak ไปแล้ว กลุ่มพลังงานคาดถ่วงตลาดระยะสั้นจากราคาน้ำมันดิบที่ปรับลงทั้งจากดอลาร์ที่แข็ง
รวมถึงการกำหนดเพดานราคาน้ำมันรัสเซียของกลุ่ม G7 ไม่เกิน US$60 ต่อบาร์เรลและ OPEC+ ที่ยังคงแผนลดกำลังการผลิต 2 ล้านบาร์เรลต่อวันต่อเนื่องจากเดือน พ.ย. เราคาดกลุ่ม Domestic Play จะยังแกว่งตัวได้แข็งแรงกว่าตลาดจากเศรษฐกิจไทยที่เร่งตัวสวนทางโลกที่ชะลอ
กลยุทธ์ : เน้นลงทุนในกลุ่ม Domestic Play ตามเศรษฐกิจที่เร่งตัว // ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน ธ.ค. : BBL, BDMS, CRC, M, MAJOR